Soalan Lazim Percukaian Borang B SOALAN LAZIM BORANG B S1: Siapakah yang perlu mengisi Borang B? J1: Borang B perlu diisi oleh individu yang bermastautin di Malaysia dan menjalankan perniagaan di dalam tahun yang ditaksir. S2: Apakah perbezaan di antara Borang BE dan B? J2: Borang BE - pendapatan di bawah Sek 4(b) - 4(f) Akta Cukai Pendapatan 1967 dan diisi oleh individu pemastautin yang mempunyai punca pendapatan selain daripada perniagaan. Borang B - pendapatan di bawah Sek 4(a) - 4(f) Akta Cukai Pendapatan 1967 dan diisi oleh individu yang mempunyai punca pendapatan perniagaan (tunggal) atau perkongsian. S3: Bolehkah saya melaporkan pendapatan perniagaan saya jika saya menerima Borang BE? J3: Tidak boleh. Pendapatan perniagaan perlu dilaporkan dalam Borang B. S4: Bolehkah saya melaporkan pendapatan penggajian saya jika saya menerima Borang B? J4: Borang B boleh digunakan untuk melaporkan pendapatan penggajian. Tetapi Borang B dengan punca penggajian sahaja mestilah dihantar sebelum atau pada 30hb April. Jika ada baki cukai kena dibayar, bayaran cukai juga perlu di bayar sebelum atau pada 30hb April. Walau bagaimanapun tuan digalakkan untuk menggunakan borang yang betul iaitu Borang BE. S5: Bilakah tarikh akhir mengembalikan Borang B? J5: Tarikh akhir pengembalian Borang B ialah pada 30 Jun setiap tahun. Pusat Khidmat Pelanggan LHDNM
Soalan Lazim Percukaian Borang B S6: Saya mempunyai punca pendapatan penggajian dan telah menerima Borang BE, manakala isteri saya yang mempunyai punca pendapatan perniagaaan telah menerima Borang B. Bilakah tarikh akhir pengembalian kedua-dua Borang jika memilih taksiran bersama dan jika memilih taksiran berasingan? J6: Jika memilih Taksiran Bersama - Tarikh akhir pengembalian Borang B dan BE pada 30 Jun. Dan jika memilih Taksiran Berasingan - Tarikh akhir pengembalian Borang BE pada 30 April dan Borang B pada 30 Jun. S7: Di manakah saya perlu menghantar Borang B? J7: i) Sekiranya borang tersebut dihantar melalui pos ; Sila kembalikan ke alamat berikut : Lembaga Hasil Dalam Negeri Malaysia, Pusat Pemprosesan Maklumat, Menara Hasil, No. 3, Jalan 9/10, Seksyen 9 43650 Bandar Baru Bangi Selangor. ii) Selain itu, anda boleh menghantar Borang B secara e-filing . Sila layari > e-Filing ( Jika anda menghantar borang menggunakan e-filing, anda tidak perlu lagi menghantar secara pos. S8: Bolehkah saya menghantar Borang B melalui faks kerana saya kesuntukan masa untuk mengepos borang tersebut? J8: Anda tidak dibenarkan menghantar Borang B melalui faks. Borang akan dianggap tidak sah dan tidak akan diproses. Sila hantar Borang B secara e- filing sekiranya kesuntukan masa untuk mengepos borang tersebut. S9: Adakah saya akan dikenakan penalti sekiranya menghantar Borang B selepas tarikh 30 Jun? J9: Ya. Anda akan dikenakan penalti di bawah subseksyen 112(3) ACP 1967. LHDNM akan mengeluarkan notis taksiran di bawah subseksyen 90(3) dan pembayar cukai dikehendaki membuat bayaran cukai tambahan yang wujud akibat penalti lewat hantar borang (dan cukai asal sekiranya masih belum dijelaskan) dalam tempoh 30 hari dari tarikh notis tersebut dikeluarkan. Pusat Khidmat Pelanggan LHDNM
Soalan Lazim Percukaian Borang B S10: Sekiranya saya tidak menerima Borang B saya, bagaimanakah saya boleh mendapatkan borang tersebut? J10: Anda digalakkan menghantar Borang B secara e-filing. S11: Bolehkah saya menggunakan Borang B penghantaran borang cukai pendapatan? fotostat untuk tujuan J11: Penggunaan borang fotostat adalah tidak dibenarkan kerana borang fotostat adalah tidak sah. Anda digalakkan menghantar Borang B secara e-filing. S12: Bagaimana saya boleh mengemukakan Borang B secara e-filing? J12: Untuk menggunakan e-filing buat kali pertama, sila dapatkan No. PIN terlebih dahulu. No. PIN boleh didapati melalui: 1. 2. Cawangan LHDNM yang berhampiran Permohonan secara atas talian melalui Borang Maklumbalas di portal LHDNM S13: Pada awal tahun pendapatan saya hanyalah daripada gaji sahaja, namun pada pertengahan tahun saya mula berniaga secara kecil-kecilan. Adakah saya perlu mengisi kedua-dua Borang B dan BE? J13: Anda hanya perlu mengisi Borang B sahaja jika anda mempunyai pendapatan perniagaan dan juga anda perlu mengembalikan Borang B selewat-lewatnya pada 30 Jun. Sila isikan pendapatan penggajian anda dalam borang B yang sama. S14: Saya ada menerima Borang B suami yang baru sahaja meninggal dunia. Walau bagaimanapun, Borang B untuk diri saya masih belum diterima. Bolehkah saya mengisi sahaja Borang B suami (arwah/mendiang) dan kembalikan ke LHDNM? J14: Puan tidak dibenarkan berbuat demikian. Puan dikehendaki melaporkan pendapatan suami yang diperolehi dalam tahun kalendar sehingga tarikh kematian suami di dalam Borang B yang diterima. Sila kembalikan borang tersebut ke LHDNM. Puan dikehendaki mengemukakan surat makluman berserta salinan sijil kematian bagi tujuan kemaskini di fail cukai pendapatan Pusat Khidmat Pelanggan LHDNM
Soalan Lazim Percukaian Borang B suami. Manakala bagi tujuan pengembalian Borang B untuk diri sendiri, puan digalakkan untuk membuat penghantaran secara e-filing. S15: Saya menerima dua Borang B untuk Tahun Taksiran yang sama tetapi di bawah nombor rujukan cukai pendapatan yang berlainan. Borang yang mana satukah yang perlu saya isi? J15: Tuan perlu membuat semakan dengan cawangan LHDNM yang mengendalikan fail cukai pendapatan tuan untuk mendapatkan kepastian nombor rujukan cukai yang aktif sebelum mengisi dan menghantar borang nyata cukai pendapatan (BNCP). Sila isi dengan lengkap BNCP dengan nombor rujukan yang aktif, sementara BNCP dengan nombor rujukan yang tidak aktif dipulangkan semula dengan menyertakan bersama surat memaklumkan nombor rujukan tersebut adalah bagi fail pendua/tidak aktif. S16: Bagaimanakah saya boleh mengetahui bahawa Borang B saya telah diterima oleh LHDNM? Saya bimbang sekiranya borang tersebut tidak diterima dan saya dikenakan penalti. J16: Anda boleh menghubungi talian LHDNM di 1-800-88-5436 untuk mengetahui status penerimaan Borang B anda. S17: Sekiranya Borang B saya diproses di Pusat Pemprosesan Maklumat LHDNM, adakah bermakna fail cukai pendapatan saya juga telah dipindahkan dari cawangan sekarang ke Pusat Pemprosesan Maklumat LHDNM? J17: Fail cukai pendapatan tuan masih lagi dikendalikan di cawangan tuan sekarang. Di bawah Sistem Taksir Sendiri, semua borang cukai pendapatan akan diproses secara berpusat di Pusat Pemprosesan Maklumat LHDNM. S18: Bilakah saya akan menerima Borang J kerana saya ingin mengetahui jumlah cukai sebenar yang dikenakan? J18: Di bawah Sistem Taksir Sendiri, notis taksiran (Borang J) tidak lagi dikeluarkan kepada pembayar cukai. Borang Nyata yang diisi dengan lengkap dan dikemukakan kepada LHDNM sebelum atau pada 30 Jun disifatkan sebagai notis taksiran. S19: Kenapa rekod-rekod perniagaan perlu disimpan selama 7 tahun? Pusat Khidmat Pelanggan LHDNM
Soalan Lazim Percukaian Borang B J19: Rekod, dokumen dan helaian kerja yang digunakan dalam pengiraan cukai perlu disimpan selama tujuh (7) tahun bermula dari akhir tahun dalam mana borang cukai pendapatan telah dikemukakan kepada LHDNM, untuk tujuan rujukan dan semakan sekiranya diperlukan kelak. Rujukan di bawah Seksyen 82(1)(a). S20: Apakah tindakan yang akan diambil oleh LHDNM sekiranya saya tidak menyimpan rekod-rekod perniagaan saya? J20: Sekiranya tuan tidak menyimpan rekod-rekod perniagaan tuan, di bawah seksyen 119A, ACP 1967, tuan boleh didakwa di mahkamah dan jika disabitkan kesalahan, tuan boleh dikenakan denda tidak kurang RM300 dan tidak lebih RM10,000 atau dipenjara tidak kurang satu tahun atau kedua- duanya sekali. S21: Bolehkah saya hanya mengisi Borang B di bahagian Butiran Peribadi dan tandatangan sahaja dan kemudian menghantar borang tersebut bersama-sama dengan penyata pendapatan perniagaan saya dan bil-bil tuntutan yang lain? J21: Tidak boleh. Borang B tuan akan dianggap sebagai tidak lengkap dan akan dikembalikan kepada tuan untuk diisi dengan lengkap. Di bawah Sistem Taksir Sendiri, tuan tidak perlu mengemukakan rekod-rekod perniagaan dan bil-bil tuntutan. Tuan dikehendaki menyimpan rekod-rekod berkenaan selama 7 tahun bagi tujuan rujukan dan semakan LHDNM sekiranya diperlukan kelak. S22: Selepas menghantar Borang B, saya menyedari bahawa pendapatan yang dilaporkan adalah tidak tepat. Perlukah saya mengisi borang yang baru dan menghantar semula ke Pusat Pemprosesan Maklumat LHDNM? J22: Tuan tidak dibenarkan menghantar borang cukai pendapatan lebih daripada sekali bagi sesuatu tahun taksiran. Walaubagaimanapun, tuan dinasihatkan menghantar surat rayuan (yang menyatakan kesilapan yang telah dibuat), dokumen sokongan dan membuat pengiraan semula ke cawangan yang mengendalikan fail tuan. Namun, sekiranya pindaan tersebut melibatkan pendapatan lapor yang lapor atau pelepasan mengakibatkan cukai atau cukai tambahan dikenakan, tuan perlu mengisi Borang Nyata Terpinda B. Borang Nyata Terpinda yang telah dilengkapkan hendaklah dikemukakan ke cawangan LHDNM yang mengendalikan fail cukai pendapatan tuan. terkurang terlebih S23: Apakah tindakan yang akan diambil sekiranya LHDNM mendapati pendapatan yang dilaporkan di dalam Borang B adalah kurang? Pusat Khidmat Pelanggan LHDNM
Soalan Lazim Percukaian Borang B J23: Taksiran tambahan berserta penalti di bawah subseksyen 113(2) ACP 1967 akan dibangkitkan. S24: Saya telah berhenti berniaga kira-kira 2 tahun yang lalu dan tiada pendapatan lain tetapi setiap tahun saya masih lagi menerima Borang B daripada LHDNM. Perlukah saya mengisi borang tersebut atau saya hanya perlu mengembalikan sahaja (tanpa mengisi) borang tersebut? J24: Tuan masih perlu melengkapkan borang tersebut. Sila isikan ruangan yang berkenaan sahaja. Ruangan yang tidak berkenaan tidak perlu diisi serta tandatangan dan kembalikan kepada LHDNM sebelum/pada 30 Jun setiap tahun. Walau bagaimanapun, tuan boleh memohon secara bertulis berserta alasan ke cawangan yang mengendalikan fail tuan, supaya tidak lagi mengeluarkan borang pada masa akan datang. S25: Sekiranya saya telah berhenti berniaga dan kini hanya menerima pendapatan penggajian sahaja, bolehkah saya mengisi borang B yang telah saya terima dan bilakah tarikh akhir penghantaran borang tersebut? J25: Sekiranya anda tidak lagi menjalankan perniagaan dan hanya menerima pendapatan penggajian tetapi menerima Borang B, anda adalah dinasihatkan untuk membuat penukaran Borang B kepada Borang BE dengan membuat pengisian Borang e-BE secara e-Filing. Tarikh akhir penghantaran Borang BE adalah pada 30 April setiap tahun. S26: Saya hanya menjalankan perniagaan kecil-kecilan dan tidak pernah menyimpan rekod-rekod perniagaan. Penyata untung rugi disediakan berdasarkan anggaran. Bagaimana saya hendak mengisi Borang B? J26: Bagi pengisian Borang B, anda boleh merujuk kepada helaian kerja HK-1, Buku Panduan Borang B sebagai garis panduan. Penentuan sama ada pengiraan anda akan diterima atau tidak, akan diketahui apabila anda diaudit oleh pegawai LHDNM. Anda dinasihatkan supaya menyimpan rekod perniagaan dengan kemas dan teratur mengikut peruntukan seksyen 82 dan 82A, ACP 1967. Kegagalan berbuat demikian akan menyebabkan anda boleh didakwa di mahkamah dan dikenakan denda tidak kurang dari RM300 dan tidak melebihi RM10,000 atau penjara 12 bulan atau kedua-duanya jika sabit kesalahan. (Rujuk Ketetapan Umum Bil 5/2000 (Pindaan) bertarikh 30 Jun 2001). S27: Di manakah saya boleh mendapatkan Buku Panduan Borang B? Pusat Khidmat Pelanggan LHDNM
Soalan Lazim Percukaian Borang B J27: Tuan boleh melayari portal rasmi LHDNM di > Borang > Borang Nyata > Muat Turun : Individu > Tahun Taksiran > Buku Panduan Borang B. S28: Bagaimana saya hendak mengetahui mengenai rekod-rekod yang perlu disimpan dan cara menyediakan Penyata Untung Rugi dan Kunci Kira- kira yang betul? S28: Sila rujuk kepada Ketetapan Umum Bil 5/2000 (Pindaan) yang boleh diperolehi di berhubung penyimpanan rekod yang mencukupi. Selain itu, anda boleh hadir ke mana-mana cawangan LHDNM yang berdekatan untuk mendapatkan khidmat nasihat atau mendapatkan khidmat dari mana-mana akauntan atau ejen cukai bertauliah. S29: Saya telah melakukan sedikit kesilapan semasa mengisi Borang B, bolehkah saya menggunakan pemadam cecair untuk membetulkannya? J29: Anda tidak dibenarkan menggunakan pemadam cecair untuk membuat pembetulan. Sekiranya berlaku kesilapan, sila potong kesilapan yang dibuat dan tulis pembetulan di atas ruangan yang dipotong tadi. Pastikan anda tandatangan ringkas di sebelah pembetulan yang dibuat. S30: Jika saya juga merupakan seorang Pengarah di sebuah syarikat Sendirian Berhad, perlukah saya mengisi dua Borang berlainan untuk melaporkan dua punca pendapatan tersebut? telah memulakan perniagaan tunggal dan saya J30: Anda tidak perlu mengisi dua borang yang berlainan. Sila isi Borang B kerana anda mempunyai pendapatan perniagaan. Pendapatan berkanun perniagaan perlu dilapor di ruangan B1 manakala pendapatan penggajian sebagai pengarah perlu dilaporkan di ruangan B6( penggajian). S31: Bagaimana saya boleh merayu untuk meminda jumlah bayaran ansuran CP500? J31: Sila hantar borang CP502 yang dilampirkan bersama notis CP500 yang telah dihantar kepada pembayar cukai. Permohonan pindaan bayaran ansuran ini tahun yang berkenaan. Sila hendaklah dibuat tidak lewat dari 30 Jun bagi hantar permohonan ke cawangan LHDNM di mana fail cukai pendapatan anda dikendalikan. S32: Apakah kod yang digunakan jika membuat pembayaran baki cukai kena dibayar bagi kes perniagaan sekiranya bayaran dibuat di bank? Pusat Khidmat Pelanggan LHDNM
Soalan Lazim Percukaian Borang B J32: Kod bayaran cukai untuk Tahun Taksiran Semasa ialah 084. S33: Bolehkah saya membuat bayaran baki cukai kena dibayar secara tunai di Pusat Pemprosesan Maklumat / di mana-mana cawangan LHDNM? J33: Tidak boleh. Bayaran cukai pendapatan hanya boleh di buat secara : i. Atas talian dengan sistem ByrHasil ( ) ii. Kaunter ejen bank yang dilantik. Sila lihat senarai di portal rasmi LHDNM > Pautan > Pembayaran iii. Kaunter bayaran LHDNM di : a. Cawangan Duta, Kuala Lumpur b. Kuching, Sarawak c. Kota Kinabalu, Sabah Disediakan oleh: Jawatankuasa Pengemaskinian Soalan Lazim dan Pangkalan Ilmu Pusat Khidmat Pelanggan Jabatan Khidmat Korporat Lembaga Hasil Dalam Negeri Malaysia Januari 2015 Pusat Khidmat Pelanggan LHDNM